ઉત્તર પ્રદેશની સ્થાનિક ચૂંટણીમાં ભાજપની જીતની પછી ગુજરાત ભાજપ ગેલમાં આવી ગઇ છે. નોંધનીય છે કે ભાજપના રાષ્ટ્રીય અધ્યક્ષ અમિત શાહ હાલ ગીર સોમનાથ વિસ્તારમાં ગુજરાત વિધાનસભાની ચૂંટણી માટે પ્રચાર પ્રસાર કરી રહ્યા છે. અહીં અમિત શાહે સોમનાથ મહાદેવના દર્શન પણ કર્યા હતા. ત્યારે આ પ્રસંગે ઉત્તર પ્રદેશની જીત પછી ગીરની એક જનસભામાં અમિહ શાહ કહ્યું હતું કે આજે યુપીમાં બીજું કશું નથી થયું પણ ગુજરાતમાં 18 ડિસેમ્બરે જે થવાનું છે તે થયું છે. આ આગાહી સાથે જ તેમણે કોંગ્રેસના યુવરાજ રાહુલ ગાંધી પર પણ શાબ્દિક પ્રહારો કર્યો હતો.